कञ्चनपुर, फागुन ३ गते । गरिब, अशिक्षा, जनचेतनाको अभावका कारण यहाँका तीस प्रतिशत नागरिकले शौचालय प्रयोग नगरेको एक तथ्याङ्कले देखाएको छ । जिल्ला खानेपानी तथा सरसफाइ डिभिजन कार्यालय कञ्चनपुरको तथ्याङ्कमा ७० प्रतिशत नागरिकले मात्रै शौचालय प्रयोग गर्दै आएका छन् । जिल्लाभरि त्रियासी हजार ३३० घरधुरी मध्ये यही माघसम्ममा उनन्पचास हजार ८५५ घरधुरीमा शौचालय निर्माण गरिएका छन् ।
सदरमुकाम क्षेत्रमा खानेपानीको व्यवस्था र दक्षिणी क्षेत्रमा भूमिगत ट्युबेलको माध्यमबाट खानेपानीको व्यवस्था छ । दक्षिणी क्षेत्रमा आर्सनिकयुक्त पानीको समस्या भएको डिभिजन कार्यालय कञ्चनपुरका शाखा अधिकृत गौराजबहादुर लिम्बूले जानकारी दिनुभयो । लिम्बूका अनुसार जिल्लामा विगतको भन्दा धेरैले शौचालय बनाएका छन् । शौचालय बनाउन बाँकी रहेका परिवारलाई पनि शौचालय निर्माणका लागि अग्रसर गराइने छ । जिल्ला सरसफाइ तथा स्वच्छता समन्वय समितिले सन् २०१५ भित्रै कञ्चनपुरलाई खुलामुक्त घोषणा गर्ने रणनीतिअनुसार शौचालय बनाउन बाँकी रहेकाको घरमा शौचालय बनाइने छ । “अति विपन्न परिवारका लागि शौचालय निर्माणमा केही अनुदान दिएरै भए पनि शौचालन निर्माण गर्छौं”– लिम्बूले भन्नुभयो ।
रेबिज रोग फैलिन नदिन यहाँका घरपालुवा कुकुरलाई एन्टी रेबिज खोप लगाइएको छ । पशु स्वास्थ्य सेवाका क्षेत्रमा कार्यरत नेपाल पारा भेटेरिनरी एन्ड लाइभस्टक एसोेसिएसन ९नेभला०को आयोजनामा कृष्णपुर गाविसका कुकुरलाई निःशुल्क एन्टी रेबिज खोप लगाइएको हो ।
नेभलाको २५औँ वार्षिकोत्सवको अवसर पारी शनिबार कृष्णपुर–१ पहरियाका १०१ परिवारका १०७ कुकुरलाई खोप दिइएको नेभला कञ्चनपुरका अध्यक्ष रामप्रसाद भट्टले जानकारी दिनुभयो । खोप कार्यक्रममा पराभेटका पूर्वकेन्द्रीय सल्लाहकार शङ्करदत्त जोशीले रेबिज खोप बारेमा कुकुरधनीलाई सचेतना गराउनुभयो । रासस
विगत सात वर्षदेखि कर दिवस मनाइँदै आइएको छ, यस वर्ष खास नयाँपन के छ ? कर दिवस नयाँ कुरा होइन । कर दिवसबाट नयाँ के अपेक्षा गर्छौं त्यो विषय हो । हामी अहिले निजी क्षेत्रमैत्री...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी
बेनी (म्याग्दी), भदौ १९ गते । प्राविधिक ज्ञान र उपकरणको अभावका साथै सम्बन्धित पक्षको बेवास्ताका कारण म्याग्दीका भिरपहरामा पाइने आयुर्वेदिक औषधिका रूपमा प्रयोग गर्न सकिने बहुमूल्य शिलाजित उत्खनन हुन सकेको छैन ।
शिलाजित उत्खनन गरी उपभोग गर्नेतर्फ सम्बन्धित पक्षको ध्यान नपुगेपछि वर्षेनी करोडाँैको नोक्सानी भइरहेको छ ।
म्याग्दीका बाबियाचौर, ज्यामरुककोट, भकिम्ली, कुइनेमंगले, मुदी, मुना, ताकम, मराङ, बिमलगायतका पहरामा शिलाजित पाइन्छ । शिलाजित उत्खनन गर्नेतर्फ सम्बन्धित पक्षले चासो नदेखाउँदा स्थानीयवासी निराश भएको ज्यामरुककोटका शिवराम शर्मा बताउनुहुन्छ ।
नुनिलो र टर्रो स्वाद हुने शिलाजित भिरपहरामा मात्र पाइन्छ । शिलाजित कालो र सेतो गरी दुई किसिमको हुन्छ । पहराबाट निस्किएको एकप्रकारको रसायन जमेर शिलाजित बत्रे गरेको बताइन्छ । कालो शिलाजितको रस नियमित सेवन गर्नाले धातु, गानोगोला, ग्यास्ट्रिक, नसासम्बन्धी रोग निको हुने जनविश्वास छ ।
शिलाजितको नियमित प्रयोग गर्नाले स्वास्थ्यका लागि निकै फाइदा पुग्ने जिल्ला आयुर्वेदिक चिकित्सकले बताएका छन् । शिलाजित उत्खनन हुनसक्ने हो भने म्याग्दीमा वार्षिक रु १० करोडसम्मको शिलाजित विक्री हुन सक्ने प्रवल सम्भावना रहेको भएता पनि प्राविधिक ज्ञान र उपकरणको अभावमा यो खेर गइरहेको उद्योगी व्यापारीहरुको भनाइ रहेको छ ।
बजारमा माग भए पनि उत्खनन गर्ने आधुनिक सीप र प्रविधिको अभावमा शिलाजित खेर गइरहेको जिल्ला विकास समिति म्याग्दीले जनाएको छ । बजारमा प्रति १० ग्राम शिलाजित रु २५ देखि रु ३० सम्ममा बिक्री हुन्छ ।
तर जडीबुटीको असन्तुलित व्यापारका कारण लगानीकर्ता यसतर्फ आकर्षित हुन नसकेको जिल्ला वन कार्यालयले जनाएको छ । वन कार्यालयका अनुसार जिल्लाबाट न्यून मात्रामा मात्र शिलाजित निर्यात हुनेगरेको छ । रासस
विगत सात वर्षदेखि कर दिवस मनाइँदै आइएको छ, यस वर्ष खास नयाँपन के छ ? कर दिवस नयाँ कुरा होइन । कर दिवसबाट नयाँ के अपेक्षा गर्छौं त्यो विषय हो । हामी अहिले निजी क्षेत्रमैत्री...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी